નવી દિલ્હી: હોન્ડા કાર ઈંડિયાએ ન્યૂ જનરેશન હોન્ડા અમેઝ કારના કુલ 7,290 યુનિટ્સ રિકૉલ કર્યા છે. કંપનીની આ કાર્સમાં EPS એટલે કે ઈલેક્ટ્રિક આસિસ્ટ પાવર સ્ટિયરિંગ સેંસર હાર્નેસની તપાસ કરશે. હોન્ડાના મતે, કેટલીક કારમાં જ્યારે EPS ઈન્ડિકેટરની લાઈટ ચાલુ હોય ડ્રાઈવરની સ્ટિયરિંગ વ્હીલ હેવી લાગવાની શંકા છે. હોન્ડાના જે મોડલ્સમાં આ સમસ્યા છે તેનું નિર્માણ 17 એપ્રિલ 2018થી 24 મે 2018ની વચ્ચે કરવામાં આવ્યું છે. તપાસ બાદ જરૂર પડે તો કંપની કોઈપણ વધારાના ચાર્જ વિના EPS કૉલમ યુનિટ બદલી આપશે.